அது நீந்தும் ஏமப்புணை மன்னும் இல்= அதனை நீந்தும் அரணாகிய புணை இல்லை.  உரை விளக்கம் இருவழியும் 'மன்'னும் 'உம்'மும் அசைநிலை. தூதுவிட்டு இதற்குப் புணையாகற்பாலையாய நீயும் ஆயிற்றிலை என்பது கருத்து. குறள் 1165 ( துப்பினெவ)   (தூதுவிடாமை நோக்கித் தோழியொடு புலந்து சொல்லியது. ) துப்பி னெவனாவர் மற்கொ றுயர்வரவு  ()  துப்பின் எவன் ஆவர் மன் கொல் துயர் வரவு நட்பினு ளாற்று பவர். (05)  நட்பினுள் ஆற்றுபவர். [தொடரமைப்பு: நட்பினுள் துயர் வரவு ஆற்றுபவர், துப்பின் எவன் ஆவர் கொல் மன்  ]    இதன்பொருள் நட்பினுள் துயர் வரவு ஆற்றுபவர்= இன்பம் செய்தற்குரிய நட்பின்கண்ணே துன்ப வரவினைச் செய்யவல்லவர்;